OpenLLM-France/wikimedia huggingface dataset:
# ArcSoft

ArcSoft Inc. és una empresa de desenvolupament de programari d' imatges de vídeo i de fotos que ofereix diverses tecnologies d' imatge a través de dispositius amb plataformes principals: des de telèfons intel·ligents, tauletes, PC, televisors intel·ligents, càmeres digitals fins a solucions empresarials basades en núvol. Fundada el 1994, ArcSoft és una empresa privada amb 800 empleats, que inclou més de 600 científics i enginyers.
Creada el 1994, ArcSoft és una empresa privada amb 800 empleats, incloent més de 600 científics i enginyers. ArcSoft té la seu a Freemont, Califòrnia, amb instal·lacions de desenvolupament a Europa i Asia, concretament Taipei, Seül, Tòquio, Xangai, Hangzhou, i Nanjing. Michael Deng, director general d'ArcSoft, va fundar l'empresa amb un finançament de 150.000 dòlars de familiars i amics.

## Productes

ArcSoft comercialitza el següent programari per a PC's i mòbils:

### Mobile Apps

* Perfect365: editor d'imatge
* Closeli i simplicam
* ArcNote: per anotar fotos.

### Edició de vídeo

* TotalMedia Theatre: editor de pel·lícules per a PC (producte retirat)
* ShowBiz: Editor de vídeo

### Administració de mitjans de comunicació i utilitats

* MediaConverter: converteix música, fotos i vídeos en formats per a reproductors multimèdia independents
* Photo +: visualitzador de fotos per a Windows i Mac.

### Edició de fotografies

* Panorama Maker: converteix les fotos i els vídeos en panoràmiques (aquest programari ja no està recolzat ni actualitzat per ArcSoft).
* PhotoStudio: per a l'edició fotogràfica avançada
* Portrait+: per a la millora de retrats
* PhotoImpression: per editar fotografies enriquides
* PhotoBase: per a l'edició bàsica de fotos

## Referències

* ↑ ArcSoft, "About ArcSoft." http://www.arcsoft.com/corporate/about.html.
* ↑ "CES 2012 Innovation Award: Design & Engineering Showcase Honors."

## Vegeu també

* Editor d'matge
* IrfanView
* XnView

## Enllaços externs

* Pàgina web
# Odilo Bravo González

Odilo Bravo González, també esmentat com Odilio Bravo, (O Carballiño, 1 de setembre de 1916 - Màlaga, 16 de febrer de 2004) fou un futbolista i entrenador de futbol gallec.

## Trajectòria

Com a futbolista va jugar a diversos clubs modestos de Vigo, el Poio, el Rápido Alameda, el Rápido de Bouzas i la Peña Colón.
L'any 1950 obtingué el títol d'entrenador regional a Barcelona, per poder entrenar l'equip de la Universitat de Barcelona. Un any més tard aconseguí el títol nacional a Burgos. L'any 1952 esdevingué entrenador del Celta de Vigo. El desembre de 1954 substituí Alejandro Scopelli a la banqueta del RCD Espanyol, dirigint el club durant 13 partits.

## Referències

* 1 2 3 4 5 «Odilo Bravo y su amor al Celta». fameceleste.com. [Consulta: 9 gener 2017].
* ↑ «Perfil a yoentrenealcelta». yoentrenealcelta. [Consulta: 9 gener 2017].
* ↑ «Odilio Bravo nuevo entrenador del Español». Mundo Deportivo, 29-12-1954. [Consulta: 9 gener 2017].

## Enllaços externs

* Perfil a BDFutbol
# Correbarri

El Correbarri és una prova d'atletisme i de caràcter popular que se celebra anualment durant el mes d'octubre a Barcelona. Té la particularitat que, a banda de participar-hi individualment com a esportistes aficionats, hi competeixen els 10 districtes barcelonins. La prova té una meta de 10 quilòmetres i està organitzada pel Club Natació Atlètic Barceloneta i Gaudium Sports, amb la col·laboració de l'Ajuntament de Barcelona i del Port de Barcelona.
Des de la seva creació en 2012, la cursa té sortida i arribada a la Plaça del Mar, al davant de l'edifici del Club Natació Atlètic Barceloneta. Cada districte es converteix en un equip i duu una samarreta de color diferent, fet pel qual cada corredor s'ha d'apuntar a un districte concret. Per a la classificació final per equips, es té en compte l'ordre d'arribada dels 35 primers corredors i de les 15 primeres corredores de cada districte, que estableixen quina és la divisió administrativa més ràpida de la ciutat. El districte guanyador és obsequiat amb un trofeu «orellut» i engalanat amb les cintes del color del districte. La copa pot ser exhibida durant l'any següent a la seu del districte guanyador. Per ser propietari definitiu del trofeu cal guanyar la carrera del Correbarri en tres edicions consecutives o cinc alternes.
Atès el seu caràcter popular i de proximitat, es considera un model de vehicularització del discurs de pertinença, orgull i cohesió social al teixit veïnal dels barris, en una trama i context de vida urbans en què hi ha pocs referents que combinin el companyonatge i la pràctica esportiva. Les dinàmiques d'entrenament i suport associatiu prèvies i posteriors a la carrera a partir d'activitats quotidianes, creen alhora un esperit festiu i de competitivitat esportiva que reforcen lligams i sentit de comunitat més enllà del simple exercici físic d'una cursa estàndard.

## Referències

* 1 2 3 Altamirano, Elisa Herrera. Correr importa. Devenires corporales post-humanos desde una aproximación etnográfica al running popular en Barcelona ( PDF) (Tesi) (en castellà). Universitat Oberta de Catalunya, 2018, p. 193-195.
* 1 2 3 4 5 6 7 8 Muñoz Hernández, Raúl. «Correbarri 2019: el que has de saber de la cursa dels barris de Barcelona». Betevé, 30-09-2019. [Consulta: 5 setembre 2021].
* 1 2 «Correbarri». Time Out, n.d. [Consulta: 5 setembre 2021].
* ↑ «Presentació Correbarri». Federació Catalana d'Atletisme, 03-10-2018. [Consulta: 5 setembre 2021].

## Enllaços externs

* Correbarri - Lloc web oficial
# Boydton

Boydton és una població dels Estats Units a l'estat de Virgínia. Segons el cens del 2000 tenia 454 habitants.

## Demografia

Segons el cens del 2000, Boydton tenia 454 habitants, 134 habitatges, i 95 famílies. La densitat de població era de 213,8 habitants per km².
Dels 134 habitatges en un 23,9% hi vivien nens de menys de 18 anys, en un 58,2% hi vivien parelles casades, en un 11,9% dones solteres, i en un 28,4% no eren unitats familiars. En el 26,9% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,88.
Per edats la població es repartia de la següent manera: un 15,4% tenia menys de 18 anys, un 13,4% entre 18 i 24, un 28,4% entre 25 i 44, un 22,2% de 45 a 60 i un 20,5% 65 anys o més.
L'edat mediana era de 40 anys. Per cada 100 dones de 18 o més anys hi havia 132,7 homes.
La renda mediana per habitatge era de 29.063 $ i la renda mediana per família de 38.125 $. Els homes tenien una renda mediana de 25.417 $ mentre que les dones 25.208 $. La renda per capita de la població era de 14.034 $. Entorn del 6% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boydton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Boydton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Loasàcies

Loasaceae és una família de plantes amb flors amb 15–20 gèneres i unes 200–260 espècies. Són plantes natives d'Amèrica i Àfrica. Comprenen plantes herbàcies anuals, bianuals i perennes i uns pocs arbusts i arbrets. Algunes espècies són plantes suculentes.

## Gèneres

* Aosa Weigend (de vegades inclòs a Loasa)
* Blumenbachia Schrad.
* Caiophora C. Presl
* Cevallia Lag.
* Chichicaste Weigend (de vegades inclòs a Loasa)
* Eucnide Zucc.
* Fuertesia Urb.
* Gronovia L.
* Huidobria Gay (de vegades inclòs a Loasa)
* Kissenia R. Br. ex Endl.
* Klaprothia Kunth
* Loasa Adans.
* Mentzelia L.
* Nasa Weigend (de vegades inclòs a Loasa)
* Petalonyx A. Gray
* Plakothira Florence
* Presliophytum (Urb. & Gilg) Weigend (de vegades inclòs a Loasa)
* Schismocarpus S. F. Blake
* Scyphanthus Sweet
* Xylopodia Weigend

## Referències

* http://www.ars-grin.gov/cgi-bin/npgs/html/family.pl?665 Arxivat 2008-10-12 a Wayback Machine. Germplasm Resources Information Network: Loasaceae]
* Chilean Loasaceae in Chileflora, seed provider
# Broadcast multicast service center

Broadcast multicast service center és una entitat funcional dins de l'arquitectura MBMS, que proporciona el rang de funcions relacionades amb el subministrament de serveis MBMS. Per exemple, el control d'accés dels usuaris al servei.

## Referències

* ↑ «GGSN Administration Guide, StarOS Release 21.9 - Multimedia Broadcast and Multicast Service [Cisco ASR 5000 Series]» (en anglès). [Consulta: 9 març 2023].

## Vegeu també

* Televisió mòbil
* DVB-H
* MediaFLO
* Televisió digital terrestre
# Alfred del Regne Unit

Alfred del Regne Unit és el nom dels següents personatges:
* Alfred del Regne Unit (duc de Saxònia-Coburg Gotha) (1844-1900).
* Alfred del Regne Unit (príncep hereu de Saxònia-Coburg Gotha) (1874-1899).
# Arbaa Ait Ahmed

Arbaa Ait Ahmed (àrab أربعاء آيت احمد) és una comuna rural de la província de Tiznit de la regió de Souss-Massa. Segons el cens de 2014 tenia una població total de 5.257 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cràter d'Il·linets

El cràter d'Il·linets és un cràter de meteorit a Ucraïna. Mesura uns 8,5 quilòmetres de diàmetre, amb una edat estimada de 378 ± 5 milions d'anys (durant el període Devonià superior). El cràter no està exposat a la superfície.

## Referències

* ↑ «Ilyinets». Earth Impact Database. Universitat de Nova Brunswick.
# Haeromys margarettae

Haeromys margarettae és una espècie de mamífer rosegador de la família dels múrids. És endèmica de Malàisia. Es tracta d'un animal arborícola. El seu hàbitat natural són els boscos de diferents tipus. Es desconeix si hi ha cap amenaça significativa per a la supervivència d'aquesta espècie. Aquest tàxon fou anomenat en honor de Margaret Brooke.

## Referències

* ↑ Gerrie, R.; Kennerley, R. Haeromys margarettae. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 260. ISBN 978-0801893049.
# Cacosternum striatum

Cacosternum striatum és una espècie de granota que viu a Lesotho, Sud-àfrica i, possiblement també, Moçambic i Eswatini.
Està amenaçada d'extinció per la pèrdua del seu hàbitat natural.

## Referències

* Scott, E. & Minter, L. 2004. Cacosternum striatum. Llista Vermella d'Espècies Amenaçades de la UICN 2006. Consulta: 7 d'abril del 2008.
# Brosimum gaudichaudii

Brosimum gaudichaudii és una espècie botànica del gènere Brosimum, de la família Moraceae de les angiospermes, que inclou els Ficus i les moreres en el gènere. És endèmica del Brasil i Bolívia.

## Descripció

És un arbust lletós i petit, molt comú a la zona del Cerrado, al mig oest de Brasil. És cilíndric, amb branques estriades fosques i fulles dures, el·líptiques o oblongues, sense pèl en la part superior i pubescents en el revers. Té les flors recollides en un receptacle globós, en la part axil·lar de les fulles, i fruits de color groc-taronja d'uns 5 cm de diàmetre.

## Propietats medicinals

L'ingredient actiu de la planta és una furocumarina present en les arrels, l'escorça i el fruit verd. S'utilitza principalment en el tractament de vitíligen i altres malalties que causen despigmentació.

## Usos / Indicacions

Bronquitis, discromia, grip, mala circulació sanguínia, despigmentació de la pell per vitiligen o altres taques, úlcera estomacal, refredats i altres malalties.

## Taxonomia

Brosimum gaudichaudii va ser descrit per Auguste Adolphe Lucien Trécul i publicat en Annales donis Sciences Naturelles; Botanique, sér. 3 8: 140. 1847.

### Etimologia

Brosimum: nom genèric que deriva de la paraula grega: brosimus que significa «comestible».
gaudichaudii: epítet

### Sinonímia

* Alicastrum gaudichaudii (Trécul) Kuntze
* Brosimum glaucifolium Ducke
* Brosimum pusillum Hassl.
* Piratinera gaudichaudii (Trécul) Ducke

## Referències

* ↑ «Brosimum gaudichaudii». Tropicos.org. Missouri Botanical Garden. [Consulta: 20 març 2015].
* ↑ En Flora de Norteamérica
* ↑ «Brosimum gaudichaudii». The Plant List. [Consulta: 20 març 2015].
# Allenrok (àlbum)

Allenrok és el cinquè disc del duo espanyol de rumba/rock, Estopa. Produït per ells mateixos, és un homenatge a la seva ciutat, Cornellà de Llobregat, per això el títol és aquest nom a l'inrevés però substituint la lletra "C" per la "K".

## Posició en llistes

| Llistes (2008) | Millor posició |
| Espanya (PROMUSICAE) | 1 |

## Certificacions

| País | Organisme certificador | Certificació | vendes certificades | Ref |
| Espanya | PROMUSICAE | 2x Platí | 160.000 | |

## Referències

* ↑ «Allenrock on Spanish music charts». Productores de Música de España, 02-03-2008. Arxivat de l'original el 2 de juny de 2013. [Consulta: 5 juny 2021].
* ↑ «Allenrok sales certification in Spain». Productores de Música de España, 22-03-2009. Arxivat de l'original el 2 de juny de 2013. [Consulta: 5 juny 2021].
# Andromimetofília

La andromimetofilia (del grec ἀνδρός, home; μιμητικός, imitable; φιλία, atracció) consisteix en l'atracció sexual cap a les dones que es vesteixen o es comporten com a homes, cap als homes transsexuals en transició, o cap als transsexuals que han completat la transició. És la contrapart de la ginemimetofilia.

## Referències

* 1 2 Corsini, Raymond J. The Dictionary of Psychology. Philadelphia: Brunner-Routledge, 2002, p. p. 48. ISBN 1583913289. OCLC 48932974.
* ↑ Flora, Rudy. How to Work with Sex Offenders: A Handbook for Criminal Justice, Human Service, and Mental Health Professionals. New York: Haworth Clinical Practice Press, 2001, p. p. 90. ISBN 0789014998. OCLC 45668958.
# Odila de Hohenbourg

Odila de Hohenbourg (Obernai, Baix Rin, 662-Hohenbourg, 720) va ser una dona de l'època merovíngia, filla del duc Eticó I, fundadora i abadessa del monestir d'Hohenbourg, sobre l'actual de Santa Odila. Beatificada al segle xi, és patrona d'Alsàcia i dels cecs, motiu pel qual es representa amb un llibre amb dos ulls.

## Biografia

La vida de santa Odila, o almenys la seva llegenda, és coneguda gràcies a un text anònim hagiogràfic escrit una mica abans de 950. El seu pare, el duc d'Alsàcia, preferia tenir un noi, i més encara en veure que Odila havia nascut cega. La decepció va ser tant gran per al duc que va decidir matar la seva filla, que deshonrava la seva família. Però la mare va confiar la filla a una mainadera que la va cuidar 12 anys abans d'enviar-la al monestir de Baume-les-Dames, situat entre Besançon i Montbéliard.
La nena no havia estat batejada encara. Sant Erard, un monjo irlandès o escocès, bisbe d'Ardagh i comte de Longford, va tenir una visió en la qual Déu li ordenava anar a Balme per tal de batejar Odila, cosa que va fer alguns dies després. Al moment en què l'oli sagrat li va tocar els ulls, Odila va recuperar la vista.
El miracle va tenir gran ressò, però no va modificar el pensament del pare. Lluny d'alegrar-se'n, ja que Odila va tornar acompanyada del seu germà Hug, s'omplí de tanta fúria que va matar-lo. Més tard, se'n va penedir i va donar a Odila el seu castell d'Hohenbourg, que va transformar en un monestir cap al 680. El castell estava construït sobre una muntanya, de manera que alguns fidels, sobretot els malalts, no podien arribar o ho feien difícilment. Odila fer construir per a ells un segon edifici anomenat Niedermünster, és a dir, 'monestir a la part baixa'.

## Referències

* ↑ «14 desembre, Santa Odila, beata monja». llaurado.info. Llaurado. [Consulta: 28 febrer 2018].
* ↑ «Sainte Odile». [Consulta: 29 març 2017].
* 1 2 Phyllis G. Jestice. Holy People of the World: A Cross-cultural Encyclopedia. ABC-CLIO, 2004, p. 650–. ISBN 978-1-57607-355-1.
* 1 2 Paule Antoine. Sainte Odile d'Alsace: princesse de lumière. Éditions et imprimeries du Sud-Est, 1965.
* ↑ Deike Begg; Ean Begg In Search of the Holy Grail and the Precious Blood: A Travellers' Guide. iUniverse, març 2008, p. 164–. ISBN 978-0-595-49872-7.

## Vegeu també

* Dones a la dinastia merovíngia
# Cridaner de coroneta grisa

El cridaner de coroneta grisa (Pomatostomus temporalis) és una espècie d'ocell de la família dels pomatostòmids que habita en boscos d'eucaliptus de la meitat nord d'Austràlia i el sud de Nova Guinea.

## Referències

* ↑ «Grey-crowned Babbler (Pomatostomus temporalis)» (en anglès). Handbook of the Birds of the World Alive. [Consulta: 8 desembre 2014].
# Maisoncelle-et-Villers

Maisoncelle-et-Villers és un municipi francès situat al departament de les Ardenes i a la regió del Gran Est. L'any 2007 tenia 73 habitants.

## Demografia
### Població

El 2007 la població de fet de Maisoncelle-et-Villers era de 73 persones. Hi havia 28 famílies de les quals 8 eren unipersonals (8 dones vivint soles i 8 dones vivint soles), 4 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 29 eren l'habitatge principal de la família i 2 estaven desocupats. 30 eren cases i 1 era un apartament. Dels 29 habitatges principals, 21 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 12 en tenien quatre i 13 en tenien cinc o més. 23 habitatges disposaven pel capbaix d'una plaça de pàrquing. A 18 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Maisoncelle-et-Villers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 0 |
| 8 | 30 a 34 | 4 |
| 0 | 25 a 29 | 12 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 12 |
| 12 | 0 a 4 | 4 |

## Economia

El 2007 la població en edat de treballar era de 40 persones, 31 eren actives i 9 eren inactives. Les 31 persones actives estaven ocupades(18 homes i 13 dones).. De les 9 persones inactives 5 estaven jubilades, 3 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de serveis.
L'any 2000 a Maisoncelle-et-Villers hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Maisoncelle-et-Villers a l'INSEE.
* Évolution et structure de la population Fitxa amb el detall de dades de Maisoncelle-et-Villers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Brossa

«Brossa» té aquests significats:
* Escombraries
* Brolla o matollar
* Raspall de pèls durs i espesos
* Biografies:
** Joan Brossa i Cuervo, poeta, dramaturg i artista plàstic
Viccionari
# Androlèpsia

Androlèpsia (en grec antic ἀνδροληψία o ἀνδρολήψιον) era un procediment legal d'Atenes i d'altres estats de l'antiga Grècia basat en les creences religioses de la "venjança per la sang" en cas d'homicidi.
En un estat o una ciutat on s'havia produït una mort, la llei permetia als familiars de la víctima detenir a tres ciutadans de l'estat infractor i retenir-los com a hostatges fins que se'l donés satisfacció o es lliurés a l'assassí, i es confiscaven els béns d'aquestes persones. No era una institució exclusivament atenesa com sembla indicar Juli Pòl·lux, que afegeix que s'iniciava un judici legal. Demòstenes diu que els actes de pirateria que cometien els almiralls atenesos a l'estranger comportaven represàlies sobre les persones i els béns (ἀνδροληψίας καί σύλας "androlepsias kai sylas" atacs a l'home i confiscacions) de pacífics comerciants i viatgers atenesos.
L'androlèpsia, vinculada al lloc on s'havia comès el crim, només s'aplicava quan l'assassí es trobava impune al seu propi territori. La maledicció (ἀρὰ) cessava quan s'exiliava o era portat als tribunals. Per tant, l'androlèpsia no s'usava, com pensava Pòl·lux per extradir un criminal fugit. Si es cometia un assassinat a l'Àtica i el culpable fugia a Beòcia s'acomplien tots aquests procediments de retenció d'hostatges, i els beocis tenien prohibit donar aixopluc a l'assassí. La responsabilitat del crim afectava als parents del culpable en cas que no el poguessin trobar, segons Demòstenes fins als cosins segons.
Els romans tenien una institució similar anomenada clarigatio (satisfacció, reparació), vinculada amb el fecial.

## Referències

* ↑ Smith, William (ed.). «Androlepsia». A Dictionary of Greek and Roman Antiquities (1890). [Consulta: 7-XII-2020].
# Nuevo Baztán

Nuevo Baztán és un municipi de la comunitat autònoma de Madrid,

## Història

El municipi va ser fundat en 1709 com un model urbanístic segregant-se el seu territori del municipi d'Olmeda de las Cebollas (avui Olmeda de las Fuentes). La iniciativa va venir d'un amic del rei Carles II, Juan de Goyeneche. El Palau-Església de Goyeneche va ser construït entre 1709-1713, per José Benito Xoriguera. A Nuevo Baztán vivien famílies navarreses, castellanes, flamenques i portugueses. Va ser construït per agotes, vinguts de Navarra de la vall de Baztan (per aquest motiu es va dir Nuevo Baztán).
Una vegada a l'any se celebren les Javieradas, festa popular celebrada al costat de molts navarresos que arriben per a l'ocasió. En el lloc va haver una indústria de céramica i de vidre. Les cases van ser habitades pels artesans que treballaven en les fàbriques. L'església està dedicada a Sant Francesc Xavier, data de 1722, i annex a ella es troba el palau. Ja en el segle xx, pels carrers de Nuevo Baztán es van rodar escenes de El Regreso de los Siete Magníficos, amb Yul Brynner. I en 2007 es va rodar un capítol de la reeixida sèrie d'Antena 3 Los Hombres de Paco. Com a curiositat, ressaltar que en 2001, Nuevo Baztán va guanyar el Grand Prix del Verano, un concurs de TVE en el qual competien pobles de tota la geografia espanyola.
# Gueswendé Sawadogo

Gueswendé Sawadogo (31 de desembre de 1977) és un ciclista burkinès. En el seu palmarès destaquen les dues victòries al Boucle du Coton del 2005 i 2008.

## Palmarès

* 2002
** Vencedor de 2 etapes del Tour de Faso
** Vencedor d'una etapa del Tour de Mali
* 2005
** 1r al Boucle du Coton
* 2008
** 1r al Boucle du Coton
* 2009
** Vencedor d'una etapa de la Boucle du Coton

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it